ევანგელური ეკლესია სიცოცხლის სიტყვა
ევანგელური ეკლესია სიცოცხლის სიტყვა ― პროტესტანტული მიმართულების ეკლესია. დაარსდა 1983 წლის 24 მაისს, შვედეთში, ქალაქ უფსალაში. მისი დამაარსებელია ულფ ეკმანი. თავდაპირველად ეკლესიას 20 წევრი ჰყავდა, მაგრამ ამჟამად შვედეთში ამ ეკლესიის მსახურებაზე 2000-მდე ადამიანი იკრიბება. ეკლესიამ გაიჩინა მიმდევრები მრავალ ქვეყანაში, ინგლისში, გერმანიაში, ნორვეგიაში, პოლონეთში, ჩეხეთში, ბალტიისპირეთის ქვეყნებში, თურქეთში, ავღანეთში, ისრაელში, სინგაპურში, ინდოეთში, ჩინეთში, აშშ-ში, საბჭოთა კავშირის დაშლის შედეგად წარმოშობილ ქვეყნებში, მათ შორის კავკასიაში.